钦定古今图书集成/明伦汇编/氏族典/第232卷 > 杨先春
## 钦定古今图书集成/明伦汇编/氏族典/第232卷 > 杨先春

按《蕲水县志》：先春，嘉靖时人，膂力绝伦。曾有大盗数
十人劫其家，先春以只手举数百斤磨，盛茶以饮贼，
贼惊散去。又尝有盗来，先春曰：“我与若较骑射胜，我
则以金相遗。”贼曰：“汝先之。”先春乃扬鞭走马，冲突于
槐柳之下者三，巳而伸手抱槐树上，以双足夹马，悬
半空中，马不能逞，惟四蹄踢跃而已，盗笑而去之。